‘Regte’ sneeubal vir duisende te koopDie sneeubal wat op eBay te koop aangebied word ŉ Groot sneeubal wat ŉ man al 10 jaar lank in sy vrieskas hou, is nou te koop. Lee Thackaberry (43), van East Grinstead in Sussex, het die sneeubal in ŉ plastieksakkie in die vrieskas gehou en is verstom dat dit al ŉ dekade lank – en ŉ verhuising – oorleef het. Thackaberry het gesê hy het besluit om die sneeubal op die mark te sit ná iemand anders ŉ sneeubal, wat hulle ook vir byna 10 jaar gehou het, vir £15 000 (sowat R293 000) van die hand gesit het. Hy verwag nie só groot bedrag nie, maar huidige aanbiedings vir sy sneeubal op eBay begin op £999 (byna R20 000). Thackaberry, sê hy het dit nou lank genoeg geniet en nou is dit iemand anders se beurt. “Dis ongelooflik. Ek kan nie glo dit het só lank gehou nie. Dis nog heeltemal ongeskonde.” Dit het alles 10 jaar gelede gebeur toe dit swaar gesneeu het. Thackaberry was saam met sy bure, vriende en eksvrou by ŉ kroeg. “Ons was vrolik toe ons van die kroeg teruggekeer het en het ŉ sneeubalgeveg gehou. Ek het gedink dit sal prettig wees om een van die sneeuballe te hou.”